Държавен вестник, бр. 6, 2021 г., стр. 81

БРОЙ  6	
Д Ъ Р Ж А В Е Н  В Е С Т Н И К 	
СТР.  81  
използване на водата, видове отглеждана риба 
и други водни организми и технологии.
(9) Животновъдните обекти за отглежда-
не на риба и други водни организми могат 
да разполагат със специализирани места за 
контролирано получаване на потомство (ри-
болюпилня).
Раздел II
Общи ветеринарномедицински и зоохигиенни 
изисквания към животновъдните обекти за 
отглеждане на риба и други водни организми
Чл. 3. За всеки животновъден обект за 
отглеждане на риба и други водни организми 
се прилагат следните мерки за биосигурност:
1. да е ограден или обозначен по начин, 
осигуряващ неговата безопасност и здравното 
благополучие на животните и непозволяващ 
или максимално ограничаващ свободния 
достъп на хора и животни;
2. да има обособен вход, който разполага с 
място и оборудване за измиване и дезинфекция 
на хора и транспортни средства, с изключение 
на обектите по чл. 2, ал. 1, т. 2, 3 и 4;
3. да не се допускат посетители, работници, 
оборудване, фураж и биологичен материал с 
произход от обекти с установено заболяване 
или със съмнение за заболяване;
4. производствените басейни и съоръже-
ния да се разполагат така, че да се спазват 
максимално възможно принципите на про-
филактика;
5. производствените басейни и съоръжения 
за отглеждане на риба и други водни организ­
ми да са изградени по начин, позволяващ 
почистване и дезинфекция при спазване на 
изискванията за заустване, определени в съ-
ответните разрешителни по Закона за водите; 
6. съоръженията за отглеждане на риби и 
други водни организми, както и изпускател-
ните съоръжения да са изградени по начин, 
който да не позволява попадане на отглеж-
даната риба в околната среда;
7. да е изграден съгласно изискванията 
на нормативната уредба за защита и хуман-
но отношение към рибите и другите водни 
организми.
Чл. 4. Животновъдните обекти за отглеж-
дане на риба и други водни организми трябва 
да разполагат със:
1. технологична схема на производство 
съгласно чл. 25а, ал. 2, т. 2 от Закона за ри-
барството и аквакултурите (ЗРА);
2. определени лимити за обема на произ-
водството и необходимите площи за рибно­
стопанска дейност според изискванията на 
чл. 25, ал. 5 от ЗРА;
3. достатъчно количество вода според 
технологичната схема на производство в съ-
ответствие с издадено по реда на Закона за 
водите разрешително за водовземане и/или 
ползване на воден обект; 
4. условия за поддържане на физико-химич-
ни параметри на водата, които да отговарят 
на физиологичните нужди и изисквания на 
отглежданите видове риби и други водни 
животни; 
5. спомагателни сгради или съоръжения:
а) място за подготовка на рибата и другите 
водни организми за продажба и транспорт; 
б) място за механично почистване, изми-
ване и дезинфекция на рибовъден, риболовен 
и друг инвентар;
в) помещение за работниците и санитарен 
възел;
г) помещения или места за разделно съхра-
нение на дезинфекционни средства и инвентар;
д) помещения или съоръжения за съхра-
нение на фураж, изградени и поддържани 
в съответствие с изискванията, посочени в 
Приложение III от Регламент (ЕО) № 183/2005 
за определяне на изискванията за хигиена на 
фуражите (ОВ, L 035, от 8.02.2005 г.) (Регла-
мент (ЕО) № 183/2005);
е) обезопасен контейнер и/или съоръже-
ние, или климатизирано помещение, или 
съоръжение с контролирана температура до 
4 °С за временно съхранение на умрели риби 
или други водни организми, непозволяващи 
достъпа на други животни или хора, което 
не се използва за други цели и редовно се 
почиства и дезинфекцира;
ж) карантинно отделение или басейн с 
осигурено независимо водоснабдяване и дезин-
фекция на технологичните води, специално/
собствено оборудване и инвентар, предназ-
начени за предотвратяване на заразяване на 
други възприемчиви видове; минималните 
срокове за карантина на риба и/или разпло-
ден материал се определят в зависимост от 
вида на рибата и/или разплодния материал 
и произхода им; в края на периода на каран-
тина карантинното отделение трябва да бъде 
освободено, почистено и дезинфекцирано и в 
него да няма риба и други водни организми в 
продължение на най-малко седем дни, преди 
да бъдат въведени нови такива;
з) оборудване за пълно изпускане на вода-
та и/или пресушаване на производствените 
басейни и съоръжения.
Чл. 5. Собствениците или ползвателите 
на животновъдните обекти за отглеждане на 
риба и други водни организми спазват след-
ните ветеринарномедицински и зоохигиенни 
изисквания: